O B R A Z L O Ž E N J E 
- nacrt - 
Pravilnika o provedbi postupaka jednostavne nabave  
 
Pravni temelj za donošenje akta 
 
Pravni temelj za donošenje Pravilnika o provedbi postupaka jednostavne nabave (u daljnjem tekstu: 
Pravilnik) sadržan je u odredbama Zakona o javnoj nabavi (Narodne novine broj 120/16., 114/22. i 48/26.), kojima je utvrđena obveza naručitelja da autonomnim aktom uredi pravila, uvjete i postupke jednostavne nabave (nabave procijenjene vrijednosti do zakonski utvrđenih pragova). 
 
Razlozi donošenja i ciljevi koji se žele postići 
 
[bookmark: _GoBack]Stupanjem na snagu Zakona o izmjenama i dopunama Zakona o javnoj nabavi (Narodne novine broj 48/26.) uvedene su značajne promjene u sustavu javne nabave u Republici Hrvatskoj, koje izravno utječu na poslovanje škole kao javnog naručitelja. 
 
Ključne promjene koje se implementiraju ovim Pravilnikom odnose se na: 
· Nove vrijednosne pragove za primjenu postupaka jednostavne nabave usklađene s novim zakonskim okvirima 
· Obvezu provođenja postupaka jednostavne nabave putem novog modula unutar Elektroničkog oglasnika javne nabave Republike Hrvatske (u daljnjem tekstu: EOJN RH) od 1. rujna 2026. godine. 
 
Cilj donošenja novog Pravilnika je usklađivanje internog akta škole sa zakonskim propisima, osiguravanje visoke razine transparentnosti, digitalizacija procesa nabave kroz EOJN RH platformu te zakonito i namjensko trošenje proračunskih sredstava škole. 

Savjetovanje traje 30 dana, a provodi se od 15.9.2026. do 15.10.2026. u 12:00.
 
 
Procjena sredstava potrebnih za provođenje Pravilnika te način njihova osiguranja 
 
Dodatna sredstva u Financijskom planu Osnovne škole Jure Kaštelana za ostvarenje predloženog Pravilnika nisu potrebna. 
 
Tekst prijedloga Pravilnika s obrazloženjem 
 
U prilogu se dostavlja tekst nacrta Pravilnika o provedbi postupaka jednostavne nabave. 
